На основу члана 44. став 1. Закона о државним службеницима („Службени гласник РС”, бр. 79/05, 81/05 – исправка, 83/05 – исправка, 64/07, 67/07 – исправка, 116/08, 104/09, 99/14, 94/17, 95/18, 157/20 и 142/22) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 ‒ др. закон),

Влада доноси

УРЕДБУ

О ИЗМЕНИ УРЕДБЕ О РАЗВРСТАВАЊУ РАДНИХ МЕСТА И

МЕРИЛИМА ЗА ОПИС РАДНИХ МЕСТА ДРЖАВНИХ СЛУЖБЕНИКА

Члан 1.

У Уредби о разврставању радних места и мерилима за опис радних места државних службеника („Службени гласник РС”, бр. 117/05, 108/08, 109/09, 95/10, 117/12, 84/14, 132/14, 28/15, 102/15, 113/15, 16/18, 2/19, 4/19, 26/19, 42/19 и 56/21), у члану 38. став 2. мења се и гласи:

„Ограничења не важе за Републички секретаријат за законодавство, Републички секретаријат за јавне политике, Министарство за европске интеграције, Министарство финансија (без органа управе у саставу тог министарства), Министарство пољопривреде, шумарства и водопривреде – за ужу унутрашњу јединицу у чијој надлежности су послови везани за управљање ИПАРД програмом и Управу за аграрна плаћањa, Канцеларију за ревизију система управљања средствима Европске уније, Службу за управљање кадровима, Канцеларију за информационе технологије и електронску управу, Центар за истраживање несрећа у саобраћају, Генерални секретаријат Владе и за радна места судијских помоћника и тужилачких помоћника.”

У ставу 9. речи: „Министарству финансија и” бришу се, а речи: „унутрашњим јединицама, односно у органу управе у саставу министарства” замењују се речима: „унутрашњој јединици, односно у органу управе у саставу тог министарства”.

Члан 2.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-7003/2024

У Београду, 25. јула 2024. године

В Л А Д А

|  |  |
| --- | --- |
|  | ПРЕДСЕДНИК  Милош Вучевић |